  Виталий Пронин Ульяна КайшеваТа вакытэ Австриысь Обертиллиах городын дуннеысь егит но пинал биатлонистъёслэн чемпионатсы ортче. Удмуртиысь отчы куинь мурт мынэмын: Ульяна Кайшева, Виктория Перминова но Александр Поварницын.Ӵошатсконын кык пол зарнияськыны кылдӥз ни Можгаысь Ульяна Кайшевалы. Спринтын одӥг пол янгышаса, вань эшъёссэ минутлэсь ятырлы азьпалтӥз. Нош преследование амалын бызьылон дыръя, вормонзэ кужмоятӥз гинэ, ньыль пол янгышаз ке но.Пинал нылъёс пӧлын вормон басьтӥз Россиысь Ольга Подчуфарова. Виктория Перминова 12-тӥ интые потӥз. Нош Александр Поварницын ыбылӥськонын тямыс пол янгышаса, 16-тӥ интыозь сяна ӧз ӝутӥськы.Туспуктэмез: www.itar-tass.com  Теги: биатлон Егитъёс Можга Обертиллиах УльянаКайшева  